8. SZ. KÖLTSÉGVETÉS-MÓDOSÍTÁSI TERVEZET A 2014. ÉVI ÁLTALÁNOS KÖLTSÉGVETÉSHEZ SZAKASZONKÉNTI BONTÁSÚ BEVÉTELI KIMUTATÁS SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság /* COM/2014/0722 final */





8. SZ. KÖLTSÉGVETÉS-MÓDOSÍTÁSI TERVEZET A 2014. ÉVI ÁLTALÁNOS KÖLTSÉGVETÉSHEZ SZAKASZONKÉNTI BONTÁSÚ BEVÉTELI KIMUTATÁS SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság Tekintettel: – az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével, – az Unió általános költségvetésére alkalmazandó pénzügyi szabályokról szóló, 2012. október 25-i 966/2012/EU, Euratom európai parlament és tanácsi rendeletre[1] és különösen annak 41. cikkére, – a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendeletre[2] és különösen annak 13. cikkére, – az Európai Unió 2014-es pénzügyi évre vonatkozó, 2013. november 20-án elfogadott általános költségvetésére[3], – a 2014. április 16-án elfogadott 1/2014. sz. költségvetés-módosításra[4], – a 2014. április 15-én elfogadott 2/2014. sz. költségvetés-módosítási tervezetre[5], az Európai Bizottság a költségvetési hatóság elé terjeszti a 2014. évi költségvetés 8. sz. költségvetés-módosítási tervezetét. A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI A szakaszonkénti bontású bevételi és kiadási kimutatás változásai elérhetők az EUR-Lexen (http://eur-lex.europa.eu/budget/www/index-hu.htm). E változások angol nyelvű változata tájékoztatásul költségvetési mellékletként csatolva található. TARTALOMJEGYZÉK 1. Bevezetés. 3 2. 2013. évi többlet.. 3 1. Bevezetés A Bizottság 2014. április 15-én benyújtotta a 2014. évre vonatkozó 2. sz. költségvetés-módosítási tervezetet, amelynek célja a 2013. évi költségvetés végrehajtásából származó többlet költségvetésbe állítása volt[6]. A Tanács 2014. július 17-én fejezte be a költségvetés-módosítási tervezet olvasatát, az Európai Parlament pedig 2014. október 22-én szavazott az olvasatáról. Mivel az Európai Parlament olyan módosításokat fogadott el a költségvetés-módosítási tervezethez, amelyeket a Tanács nem kívánt elfogadni, az Európai Unió működéséről szóló szerződés (EUMSZ) 314. cikke (4) bekezdésének c) pontjával összhangban egyeztetőbizottságot hívtak össze. Az egyeztetőbizottság 21 napig, 2014. október 28. és november 17. között működött. A rendelkezésre álló határidőn belül azonban nem sikerült összeegyeztetni az Európai Parlament és a Tanács álláspontját sem a 2014-re vonatkozóan még el nem fogadott (2–7. sz.) költségvetés-módosítási tervezetek csomagjáról, sem a 2015. évi költségvetési tervezetről. Ennek oka, hogy az Európai Parlament és a Tanács eltérő véleményen van a 2014-re vonatkozóan fennálló kifizetési igényekkel kapcsolatban, amelyek tekintetében a kifizetési előirányzatok igényelt emelését a 3/2014. sz. költségvetés-módosítási tervezet tartalmazza. Jóllehet magának a többletnek a költségvetési rendelet 18. cikkében meghatározottak szerinti kiszámítását és külön költségvetés-módosításban való kezelését illetően egyetértés volt, a 2. sz. költségvetés-módosítási tervezet az egyeztetőbizottságban folyó tárgyalások tárgyát képező átfogó csomag része volt. A Bizottság ezért az EUMSZ 314. cikke (8) bekezdésének megfelelően ugyanazt a költségvetés-módosítást nyújtja be (8/2014. sz. költségvetés-módosítási tervezetként) a költségvetési hatóságnak azon csomag részeként való elfogadásra, amely valamennyi, 2014-re vonatkozóan még el nem fogadott költségvetés-módosítást magában foglalja. 2. 2013. évi többlet A 8/2014. sz. költségvetés-módosítási tervezet célja a 2013. évi költségvetés végrehajtásából származó többlet költségvetésbe állítása. 1. A 2013. évi költségvetés végrehajtása 1 005 406 925,37 EUR többletet eredményezett (az Európai Szabadkereskedelmi Társulásból (EFTA) és az Európai Gazdasági Térségből (EGT) származó hozzájárulások nélkül), amely ezért a 2014. évi költségvetésben bevételként kerül feltüntetésre. A többlet megoszlása a következő: 2013 || EFTA-EGT || Európai Unió || Összesen A pénzügyi év bevétele || 293 208 636,00 || 149 210 450 357,56 || 149 503 658 993,56 A folyó év előirányzataiból teljesített kifizetések || –293 010 664,09 || –147 273 877 214,59 || –147 566 887 878,68 Az N+1. évre átvitt kifizetési előirányzatok || –4 220 213,94 || –1 325 132 086,83 || –1 329 352 300,77 Az N–1. évről áthozott, fel nem használt előirányzatok megszüntetése || 465 452,28 || 33 282 462,39 || 33 747 914,67 Az N–1. évről az N. évre, és az N. évről az N+1. évre átvitt címzett bevételek különbsége || || 402 838 997,98 || 402 838 997,98 Az évre elszámolt árfolyamkülönbségek || || –42 155 591,14 || –42 155 591,14 2013. évi költségvetési eredmény || –3 556 789,75 || 1 005 406 925,37 || 1 001 850 135,62 2. A többlet költségvetésbe való bevitelével ilyen mértékben csökken a tagállamoknak az uniós költségvetéshez történő globális hozzájárulása is. 3. Az alábbi táblázatban az Európai Unió 2013. évi eredménye a költségvetés végrehajtása (vagyis az intézmények összesített bevételei és kiadásai) szerinti bontásban látható: (millió EUR-ban) A 2013. évi eredmény bontása Részösszeg: bevételek teljesülése || 771 Bevételek teljesülése (a tényleges és a tervezett bevételek különbsége), ebből: || — || 1. cím (Saját források) || –226 — || 3. cím (Többletek, egyenlegek és kiigazítások) || –360 — || 7. cím (Késedelmi kamatok és pénzbírságok) || 1 331 — || Egyéb címek || 26 Részösszeg: kiadások teljesülése || 276 Kiadások teljesülése, ebből: || — || A 2013. évi költségvetésben engedélyezett, fel nem használt előirányzatok: Bizottság || 107 — || A 2012. évről áthozott, fel nem használt előirányzatok: Bizottság || 54 — || 2013-ban fel nem használt tartalékok || 1 — || A 2013. évi költségvetésben engedélyezett, fel nem használt előirányzatok és a 2012. évről áthozott előirányzatok: 5. fejezet – Igazgatás (egyéb intézmények) || 114 Részösszeg: árfolyamkülönbségek || –42 2013. évi teljes eredmény || 1 005 [1] HL L 298., 2012.10.26., 1. o. [2] HL L 347., 2013.12.20., 884. o. [3] HL L 51., 2014.2.20., 1. o. [4] HL L 204., 2014.7.11., 1. o. [5] COM(2014) 234, 2014.4.15. [6] COM(2014) 234, 2014.4.15.